CELEX: 32022R0148
Language: el
Date: 2022-02-03 00:00:00
Title: Κανονισμός (ΕΕ) 2022/148 του Συμβουλίου της 3ης Φεβρουαρίου 2022 για την τροποποίηση του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

4.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 25/5
               
            
         ΚΑΝΟΝΙΣΜΟΣ (ΕΕ) 2022/148 ΤΟΥ ΣΥΜΒΟΥΛΙΟΥ
         της 3ης Φεβρουαρίου 2022
         για την τροποποίηση του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση 2011/486/ΚΕΠΠΑ του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1),
         Έχοντας υπόψη την κοινή πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 753/2011 του Συμβουλίου (2) θέτει σε εφαρμογή περιοριστικά μέτρα που θεσπίστηκαν στο πλαίσιο των Ηνωμένων Εθνών.
                  
               
                     (2)
                  
                  
                     Στις 22 Δεκεμβρίου 2021, το Συμβούλιο Ασφαλείας των Ηνωμένων Εθνών εξέδωσε την απόφαση 2615 (2021) (ΑΣΑΗΕ 2615 (2021)). Με την εν λόγω απόφαση θεσπίζεται συγκεκριμένα νέα εξαίρεση από τα περιοριστικά μέτρα για την ανθρωπιστική βοήθεια και άλλες δραστηριότητες που υποστηρίζουν βασικές ανθρώπινες ανάγκες στο Αφγανιστάν.
                  
               
                     (3)
                  
                  
                     Στις 3 Φεβρουαρίου 2022, το Συμβούλιο εξέδωσε την απόφαση (ΚΕΠΠΑ) 2022/153 του Συμβουλίου (3) για την τροποποίηση της απόφασης 2011/486/ΚΕΠΠΑ σύμφωνα με την ΑΣΑΗΕ 2615 (2021).
                  
               
                     (4)
                  
                  
                     Οι τροποποιήσεις αυτές εμπίπτουν στο πεδίο εφαρμογής της Συνθήκης και, επομένως, απαιτείται κανονιστική δράση στο επίπεδο της Ένωσης για την εφαρμογή τους, ιδίως για να διασφαλιστεί η ομοιόμορφη εφαρμογή τους σε όλα τα κράτη μέλη.
                  
               
                     (5)
                  
                  
                     Επομένως, ο κανονισμός (ΕΕ) αριθ. 753/2011 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 3 του κανονισμού (ΕΕ) αριθ. 753/2011, προστίθεται η ακόλουθη παράγραφος 4:
            
               
                  «4.   Οι παράγραφοι 1 και 2 δεν ισχύουν για τη διάθεση των κεφαλαίων ή οικονομικών πόρων που απαιτούνται για τη διασφάλιση της έγκαιρης παροχής ανθρωπιστικής βοήθειας και άλλων δραστηριοτήτων που αποσκοπούν στην ικανοποίηση βασικών ανθρώπινων αναγκών στο Αφγανιστάν ή για την υποστήριξη τέτοιων δραστηριοτήτων.».
               
            
         
         
            Άρθρο 2
            Ο παρών κανονισμός αρχίζει να ισχύει την ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Φεβρουαρίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  ΕΕ L 199 της 2.8.2011, σ. 57.
         
            (2)  Κανονισμός (ΕΕ) αριθ. 753/2011 του Συμβουλίου, της 1ης Αυγούστου 2011, σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (ΕΕ L 199 της 2.8.2011, σ. 1).
         
            (3)  Απόφαση (ΚΕΠΠΑ) 2022/153 του Συμβουλίου, της 3ης Φεβρουαρίου 2022, για την τροποποίηση της απόφασης 2011/486/ΚΕΠΠΑ σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (βλέπε σελίδα 17 της παρούσας Επίσημης Εφημερίδας).